
สวัสดีค่ะ

วันนี้มาพาไปหม่ำที่ภาคเหนือกันบ้างนะคะ กับน้ำปั่นพันแรงม้า ที่จ.น่านค่ะ

วันนั้นหาร้านอยู่พักหนึ่งค่ะ เกือบไม่เจอ เพราะร้านเอาป้ายลงมาตั้งไว้ที่พื้นพอดี ประมาณว่ากำลังจะทำใหม่หรืออะไรนี่แหละค่ะ แหะๆ


ราคาค่ะ ค่อนข้างมิตรภาพอยู่นะคะ


เราถ่ายรูปแบบโคลสอัพมาเพราะคิดว่าจะให้โทร.ไปถามทาง แต่เพิ่งเห็นว่ามันเป็นเบอร์ให้เช่ารถตู้นี่หว่า เง่อ..ขออภัยค่ะ


แล้วก็มีเมนูแบบขึ้นกระดานให้ดูด้วยค่ะ


ถ่ายขุมกำลังในการทำทั้งหมดค่ะ จะมีทั้งส่วนด้านล่างและส่วนด้านบนนะคะ ตามภาพเลย


พี่คนนี้เป็นหนึ่งในมือปั่นค่ะ แหะๆ ตรงนี้จะมีที่นั่งตรงเคาน์เตอร์ให้ด้วยค่ะ


นอกจากนั้นที่นี่ก็มีเค้กให้รับประทานด้วยนะคะ อยู่ในตู้เลย ซึ่งเราจะนั่งที่เคาน์เตอร์ หรือไปนั่งด้านในก็ได้ค่ะ


ที่นั่งด้านในนะคะ มีไม่มากนักหรอกค่ะ แต่ก็โอหละ สำหรับร้านแนวๆ นี้เนาะ


วันนั้นที่เราสั่งมาเป็นโกโก้ไมโลดิบ (มั้งคะ ถ้าจำไม่ผิด) รสชาติไม่เข้มข้นว้าวนะคะ แต่ที่ต้องชมเลยค่ะคือปั่นมาละเอียดมาาาากกกก ไม่มีน้ำแข็งเป็นก้อนเลย นี่ถ้าเข้มข้นอีกนิดนะจะโอมากเลยค่ะ


ส่วนอันนี้เป็นน้ำผลไม้ปั่นค่ะ จำไม่ได้ว่าแก้วพิจิตรหรือบีทรูทหละ เป็นของคนที่ไปด้วย เค้าบอกว่าโอค่ะ ไม่หวานจัดดี


สรุปสำหรับร้านนี้ ปั่นได้ละเอียดค่ะ แต่รสชาติยังไม่ค่อยเข้มข้นเท่าไหร่ค่ะ